Eduardus R. Murrow
Edward R. Murrow (natus Egbert Roscoe Murrow in Comitatu Guilford Carolinae Septentronalis 25 Aprilis 1908; mortuus Pawling in vico Novi Eboraci 27 Aprilis 1965) fuit scriptor actorum emissorius Americanus. Primum excelluit ob seriem emissionum radiophonicarum pro parte nuntiorum Systematis Emissionis Columbiani per Bellum Orbis Terrarum II, cui milliones hominum in Civitatibus Foederatis auscultabant. Murrow, praecursor emissionum nuntiorum televisificorum, series relatuum produxit qui ad censuram Senatoris Iosephi McCarthy adiuverunt. Ericus Sevareid, Eduardus Bliss, Gulielmus Downs, Daniel Rather, et Alexander Kendrick, alii scriptores actorum, Murrow, ob probitatem et integritatem in nuntiis emittendis, unum ex artificibus diurnariorum maximi momenti putabant.